Vireši vald

Vireši vald (läti keeles Virešu pagasts) on vald Lätis Smiltene piirkonnas.

Vald piirneb sama piirkonna Koivaliina, Trapene, Variņi, Palsmane ja Grundzāle vallaga ning Gulbene piirkonna Lejasciemsi vallaga.

Valla pindala on 154,5 km². 2016. aasta seisuga elas seal 676 inimest. Valla keskus on Vireši küla. Vallavanem on Māris Ceļmillers.

Valda läbib Koiva jõgi, teised tähtsamad jõed on selle lisajõed Vecpalsa, Vidaga ja Vizla.

 Ajalugu 

1945. aastal moodustati Koivaliina valda Koivaliina ja Vidaga külanõukogu, 1949. aastal vald likvideeriti. Aastal 1954 likvideeriti Vidaga külanõukogu, aga selle aladest moodustati Vireši külanõukogu (sisuliselt nimetati külanõukogu lihtsalt ümber). Aastal 1981 liideti sellega osa Grundzāle külanõukogu aladest. Aastal 1990 muudeti külanõukogu vallaks. Enne 2009. aasta haldusreformi kuulus vald Alūksne rajooni. Aastatel 2009–2021 kuulus vald Hopa piirkonda.

 Kaitstavad objektid 

Muinsusmälestistest on regionaalse kaitse all Staldese linnamägi, Vidaga muinaskalme, Šķiņķi muinaskalme  ehk Rootsi kalmistu ja Līvese küla kui vana säilinud maa-arhitektuuri näide. Looduskaitse all on Žagatase pank, Jaunžagatase orunõlv, Vireši metsõunapuu, Randati pank koos Tilderi orunõlvaga, Lejasbindi orunõlv, Vidaga dolomiidipaljand, Vizla oru paljandid koos Žākļi rändrahnuga ja Vidaga lehiseallee. Valla keskosa läbib Ziemeļgauja kaitstav maastik.

 Asustus 

Aastal 2011 elas vallas 562 lätlast, 34 venelast, 4 valgevenelast, 14 ukrainlast ja 2 poolakat.Ethnic composition of Latvia 2011

Valla külad:

 Küla  Küla tüüp  Elanike arv Bindi  mazciems   Līves  mazciems  25 (2007) Randati  mazciems  15 (2007) Saliņkalns  mazciems  20 (2007) Sikšņi  mazciems  50 (2007) Staldes  mazciems  10 (2007) Žagatas  mazciems  8 (2001) Vidaga  ciems  155 (2025) Vireši  ciems  107 (2025)
Ülejäänud valla elanikud elasid külade koosseisu mitte kuuluvates taludes.

 Viited 

 Välislingid 

Kategooria:Läti vallad
Kategooria:Smiltene piirkond